Afișe în școli pentru reducerea fenomenului violenței. Ministerul Educației a cerut unităților de învățământ ca, până în data de 15 martie să afișeze materiale vizuale de informare printr-o directivă ce a fost emisă după scandalul de la Școala " Nicolae Titulescu din București, unde directoarea nu a aplicat procedura în cazul unor acuzații de agresiune sexuală între elevi.
Școlile au început să lipească afișe cu procedura în cazuri de violență pentru ca elevii și profesorii să o cunoască.
Afișele au fost realizate și publicate de Ministerul Educației pe pagina de Facebook, iar școlile au fost încurajate să le descarce și să le lipească la un loc vizibil.
Sunt 7 astfel de afișe, fiecare pentru o situație anume:
- Schema de management pentru cazurile de violență ușoară între antepreșcolari / preșcolari / elevi, săvârșite în mediul școlar
- Schema de management pentru cazurile de violență gravă între preșcolari/elevi, săvârșite în mediul școlar
- Schema de management pentru cazurile de violență asupra antepreșcolarilor / preșcolarilor / elevilor, săvârșite de membri ai personalului unității de învățământ, în mediul școlar
- Schema de management pentru cazurile de violență asupra personalului unității de învățământ, săvârșite de elevi, în mediul școlar
- Schema de management pentru cazurile de suspiciune de violență comisă asupra copilului în afara mediului școlar
- Schema de management pentru cazurile de suspiciune de consum de substanțe psihoactive în rândul elevilor
- Schema de management pentru cazurile de suspiciune de port sau folosire, fără drept, de obiecte periculoase sau suspiciunea săvârșirii, de către elevi, a unei infracțiuni în mediul școlar"